วิเคราะห์ศึกเลือกตั้ง 2 ขั้ว เดิมพัน แพ้ไม่ได้ : แนวรบวิชามาร วัดผลคะแนน
พูดได้เต็มปากเต็มคำว่า แห่งเดียวในโลก,กับภาพความสวยงามของกิจกรรม Bike อุ่นไอรัก ที่สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงจักรยานนำประชาชนด้วยพระองค์เองในเส้นทางสายน้ำแห่งรัตนโกสินทร์ จากลานพระราชวังดุสิต กรุงเทพฯ ถึงคลองลัดโพธิ์ จังหวัดสมุทรปราการ,พร้อมกับกิจกรรมปั่นจักรยานที่จัดขึ้นในต่างจังหวัดทั่วประเทศ,ประชาชนกว่าครึ่งล้านที่เข้าร่วมกิจกรรมส่งเสริมการออกกำลังกาย เพื่อสุขภาพที่ดีของคนไทย,ท่ามกลางภาพวิวทิวทัศน์ตลอดสองข้างทาง ความสวยงามของเกาะรัตนโกสินทร์ กรุงเทพฯ เมืองหลวงของประเทศไทย จุดหมายปลายทางอันดับต้นๆของนักท่องเที่ยวจากทั่วโลก,เหนืออื่นใด นั่นคือความรักความสามัคคีของพสกนิกรชาวไทยร่วมใจกันถวายความจงรักภักดี,ภาพที่บ่งบอกถึงความใกล้ชิดระหว่างสถาบันพระมหากษัตริย์กับประชาชนคนไทยที่สืบเนื่องมาช้านาน แม้กาลเวลาผันผ่านตามยุคสมัย แต่ยังคงอยู่และจะเป็นแบบนี้ตลอดไป,เป็นอะไรที่ชาวต่างชาติได้ประจักษ์ในความเป็น เชื้อ ชาติไทย,ภายใต้บรรยากาศแห่งความสุขเทศกาลปีใหม่ที่ใกล้เข้ามา ประชาชนบางส่วนเริ่มเคลียร์งาน เคลียร์โปรแกรมเดินทางท่องเที่ยว กลับบ้านต่างจังหวัด เตรียมพร้อมเฉลิมฉลอง,ในจังหวะสถานการณ์การเมืองยังต้องเดินตามโรดแม็ปที่ถูกออกแบบให้อิงกับเงื่อนไขรัฐธรรมนูญ,เพื่อนำไปสู่การเลือกตั้งในวันที่ 24 กุมภาพันธ์ 2562,ท่ามกลางอาการแข็งขืน อารมณ์ที่สัมผัสได้ของนักเลือกตั้งอาชีพ โดยเฉพาะคนของพรรคประชาธิปัตย์และพรรคเครือข่าย ทักษิณ ชินวัตร ที่เริ่มไม่ยี่หระกับอำนาจพิเศษ,เขี้ยวงา งอกกลับมาโดยอัตโนมัติ,โดยเฉพาะการรวมหัวกันปฏิเสธโปรแกรมสำคัญ บอกปัดเข้าร่วมวงถกเลือกตั้งกับ บิ๊กตู่ พล.อ.ประยุทธ์ จันทร์โอชา นายกรัฐมนตรี หัวหน้า คสช. พร้อมทีมงานแม่น้ำ 5 สาย,ตั้งแง่ใส่สถานะ หัวหน้า คสช. ที่คาบเกี่ยว นายกฯบัญชีพรรค พลังประชารัฐ,ประชาธิปัตย์กับทีม นายใหญ่ ซัดทีมหนุน ลุงตู่ เอาเปรียบคู่แข่ง,แสดงท่าทีแข็งกร้าวไล่ให้ พล.อ.ประยุทธ์ลาออกจากนายกฯ ไขก๊อกจากหัวหน้า คสช.,โดย อาการหมั่นไส้ โยงต่อเนื่องมาตั้งแต่ที่นักการเมืองพากันโวยวายการแบ่งเขตเลือกตั้งของคณะกรรมการการเลือกตั้ง (กกต.) ที่ส่อเอื้อแต้มต่อให้พรรคพลังประชารัฐ,จัดโซนกวาดคะแนนให้ทีมหนุน นายกฯลุงตู่,และสังเกตว่าสคริปต์เดียวกัน มุกประจานคิว เอาเปรียบคู่แข่ง ยังถูกนำไปใช้ในการไล่บี้กดดันให้ทีมรัฐมนตรี 4 กุมาร ของพรรคพลังประชารัฐ ทั้งนายอุตตม สาวนายน รมว.อุตสาหกรรม นายสนธิรัตน์ สนธิจิรวงศ์ รมว.พาณิชย์ นายสุวิทย์ เมษินทรีย์ รมว.วิทยาศาสตร์ฯ นายกอบศักดิ์ ภูตระกูล รมต.ประจำสำนักนายกฯ ต้องไขก๊อกลาออกจากตำแหน่ง,ตีปี๊บโห่ฮา จี้ให้แสดงสปิริตทางการเมือง,ตามท้องเรื่อง ความไม่แฟร์ของทีมหนุน นายกฯลุงตู่ ยังถูกนำไปผูกโยงกับสารพัดมาตรการอัดฉีดเศรษฐกิจฐานรากที่ทยอยออกมาแบบรายสัปดาห์,อย่าง ครม.นัดล่าสุดมีมติอนุมัติเพิ่มค่าตอบแทนอาสาสมัครสาธารณสุขประจำหมู่บ้าน (อสม.) จากเดิม 600 บาท เป็น 1,000 บาทต่อเดือน โดยเริ่มตั้งแต่เดือนธันวาคมนี้เป็นต้นไป,ครอบคลุม อสม.ทั้งประเทศ 1,039,729 คน,ต่อเนื่องกับคิวก่อนหน้า ที่ประชุม ครม.ได้อนุมัติงบประมาณกว่า 8.69 หมื่นล้านบาท อัดฉีดมาตรการช่วยคนจน ผู้มีรายได้น้อย เพิ่มเงินบัตรสวัสดิการแห่งรัฐ เงินช่วยข้าราชการเกษียณและเงินบำเหน็จดำรงชีพ ชดเชยดอกเบี้ยให้ธนาคาร อาคารสงเคราะห์จัดทำโครงการบ้านล้านหลัง ช่วยเกษตรกรสวนปาล์ม ยางพารา,บวกช่วยเหลือค่าน้ำ ค่าไฟ แถม สนับสนุนค่า-ใช้จ่ายเพิ่ม 500 บาทในเทศกาลปีใหม่,อานิสงส์ถึงกลุ่มเป้าหมาย 14.5 ล้านคน,ปัจจัยที่เอื้อให้ทีมหนุน นายกฯลุงตู่ เดินหน้าโกยแต้มได้อย่างเป็นกอบเป็นกำอยู่พรรคเดียว ในขณะที่พรรคคู่แข่งต่างไม่พร้อม แต่งตัวยังไม่ทัน,มันก็เลยได้เห็นกระบวนท่าบังคับของนักการเมืองอาชีพ,เรื่องเป็นฝ่ายเสียผลประโยชน์ เสียเปรียบคู่แข่งไม่มีทางยอมอยู่แล้ว,แต่ทั้งนี้ทั้งนั้นก็ต้องยอมรับบท ผู้นำทหาร ที่ผิดฟอร์มจากเผด็จการในอดีต,ในอาการที่ พล.อ.ประยุทธ์ ก็ยืนยัน คสช.ดำเนินการทุกอย่างตามกระบวนการกฎหมายที่ระบุไว้ในรัฐธรรมนูญ นักการเมืองจะร่วมวงหรือไม่ ไม่สำคัญ ทุกอย่างขอให้ประชาชนเป็นผู้ตัดสิน,แน่นอนในฐานะผู้นำ คสช.ที่เข้ามาเคลียร์ปัญหาเทียบกับนักการเมืองตัวการก่อปัญหา,ตั้งแต่การยึดอำนาจปี 2557 มาถึงวันนี้ โดยสถานการณ์ น้ำหนัก ก็ยังอยู่กับฝั่งของ นายกฯลุงตู่ ที่สามารถอธิบายเหตุผล ยกเหตุเงื่อนไขความจำเป็น อ้างอิงตามสิ่งที่เขียนระบุไว้ในรัฐธรรมนูญ,ตามภารกิจพาประเทศข้ามช่วงเปลี่ยนผ่านสำคัญ,เดิมพันต้องไม่ให้ประเทศไทยย้อนกลับไปลงเหวความแตกแยกทางการเมือง,เรื่องของเรื่อง ด้วยไฟต์บังคับต้องตีตั๋วต่อผ่านสนามเลือกตั้ง ภายใต้เงื่อนไขสถานการณ์ยากๆของผู้นำรัฐบาลทหารในการชิงคะแนนนิยมจากประชาชนตามกติกาประชาธิปไตย,ต้องสู้กับโคตรเซียนการตลาดยี่ห้อ ทักษิณ แชมป์ผูกขาดเกือบ 20 ปี,มันจึงเป็นอะไรที่ไม่มีทางเลือก กับยุทธการ เกลือจิ้มเกลือ ทีม นายกฯลุงตู่ ต้องเดินหน้าอัดฉีดมาตรการกระตุ้นเศรษฐกิจฐานราก,ปล่อยสารพัดโครงการ ประชารัฐ แข่งกับประชานิยมยี่ห้อ ทักษิณ,ตามความจำเป็นฉุกเฉินเฉพาะหน้าที่ต้องล้างอาการเสพติดประชานิยมยี่ห้อ ทักษิณ ของชาวบ้าน,โดยเฉพาะการต้องสู้กับการปลุกอุปาทานหมู่ปมเศรษฐกิจปากท้อง,เพราะลำพังการอธิบายข้อมูลจริงตามหลักวิชาการ ยกสถิติตัวเลขโลจิสติกส์การค้าออนไลน์ที่มียอดการจัดส่งสินค้าหลักล้านต่อวันจากที่ต่ำกว่าแสน แสดงว่าการค้าขายย้ายเข้าสู่ระบบออนไลน์เร็วมาก และเม็ดเงินมันไม่ได้หายไปไหน เพราะไปโผล่ในการค้าออนไลน์ โมเดิร์นเทรดแทน,นั่นหมายถึงเศรษฐกิจไม่ได้ซบเซาอย่างที่นักการเมืองฝ่ายต้าน ลุงตู่ ปลุกอุปาทานหมู่มาดิสเครดิต ตัดแต้มรัฐบาล แต่เป็นธุรกิจที่เปลี่ยนรูปแบบอย่างรวดเร็ว ถ้าไม่ปรับตัวก็ลำบาก,ตามเหตุผลที่คนชั้นกลางขึ้นไปฟังเข้าใจ แต่มันเป็นข้อมูลเชิงเทคนิคพูดแล้วชาวบ้านเข้าใจยาก,สู้อัดฉีดแบบถึงลูกถึงคน เอาเงินใส่มือคนจนสัมผัสจับต้องได้มากกว่า,วิชาหาเสียงแบบมีคะแนนมันต้องอาศัยเกมเขี้ยวของโคตรเซียนเลือกตั้ง,หรือการแบ่งเขตเลือกตั้งของ กกต.ที่ลูกข่าย ทักษิณ แท็กทีมประชาธิปัตย์โวยตีกิน,ทั้งๆที่สถานะโดยทางลึกแท้จริง ฝ่ายที่ส่อเหนื่อยกว่าคือยี่ห้อ พลังประชารัฐ เพราะเจออิทธิฤทธิ์นักการเมืองขาใหญ่ในพื้นที่ทั้งเพื่อไทย ประชาธิปัตย์ ล็อกการแบ่งเขตผ่านประธาน กกต.จังหวัดมาหมดแล้วทุกรูปแบบ ก่อนส่งถึง กกต.กลางเคาะตามพิมพ์เขียวที่บล็อกมาแล้ว,นั่นจึงเป็นที่มาของการออกมาตรา 44 ให้ กกต. ลากการจัดเขตออกไป,มันคือความจำเป็นของ คสช.ต้องทำให้ นายใหญ่ อ่อนกำลังตามยุทธศาสตร์,สถานการณ์เดียวกับการไล่บี้ไล่ต้อนให้รัฐมนตรี 4 กุมาร ไขก๊อกแสดงสปิริต โดยเป้าหมายใหญ่กว่าคือการรุกฆาตกดดันมัดคอตัวขุนอย่าง นายกฯลุงตู่ ให้ตีนลอยจากอำนาจ,ทั้งๆที่นักการเมืองทั้งยุคประชา-ธิปัตย์และเพื่อไทยต่างสะกดคำว่า สปิริต ไม่เป็น,ลากยาวจนหยดสุดท้าย ตื๊ออยู่ในตำแหน่งยันรัฐบาลรักษาการ,ที่สำคัญต้องไม่ลืมว่า รัฐมนตรี 4 กุมาร พลังประชารัฐ ไม่ได้ลงสมัครรับเลือกตั้งไม่เหมือนคิวของรัฐบาลนักการเมืองที่รัฐมนตรีต้องลงสมัคร ส.ส.หาเสียงในพื้นที่,เรื่องของการใช้ตำแหน่งให้คุณให้โทษจึงไม่ชัดเจนเสียทีเดียว,เหนืออื่นใด ถ้าเทียบเงื่อนไขสถานการณ์ตามความจำเป็นที่รัฐมนตรีพรรคพลังประชารัฐ ทั้งนายอุตตมกับสถานะ รมว.อุตสาหกรรม ที่ต้องเดินเนื้องานโครงการอีอีซี เมกะโปรเจกต์เรือธงรัฐบาล หรือนายสนธิรัตน์ ที่มีงานสำคัญในตำแหน่ง รมว.พาณิชย์ คุมเกมนำเข้า ส่งออก ท่ามกลางเศรษฐกิจโลกผันผวน,ล้วนแต่ภารกิจงานสำคัญที่ขาดช่วงมือบริหารไม่ได้,นั่นก็ไม่ต้องพูดถึงคิวของ นายกฯลุงตู่ ถ้าบ้องตื้นลาออกโชว์สปิริต เสี่ยงพังทั้งกระดาน,สถานะ ประธานอาเซียน ที่ต้องกู้ภาพพจน์ม็อบล้มประชุมที่พัทยา สะเทือนแน่,ตามรูปการณ์ ชั่งน้ำหนักผลบวกผลลบ ในบางกรณีผลประโยชน์โดยรวมของประเทศก็สำคัญกว่าคำว่า มารยาท ทางการเมือง ที่ตีปี๊บชิงเหลี่ยมชิงกระแสกันตามเกมเลือกตั้ง,ถ้ารัฐมนตรี 4 กุมาร จะไม่ไขก๊อก ก็แค่ขัดใจนักการเมืองคู่แข่งซะมากกว่า ไม่ใช่ประชาชน,ทั้งหมดทั้งปวงเลย โดยเงื่อนไขสถานการณ์เดิมพันแพ้ไม่ได้ทั้ง 2 ขั้ว,ต่างฝ่ายต่างต้องงัดอาวุธบี้กันเต็มที่ ทั้งวิชาเทพ วิชามาร เกมใต้ดิน บนดิน เพื่อชิงเป็นฝ่ายถืออำนาจ,ฝั่งหนึ่งสู้เพื่อ ทักษิณ กลับบ้าน ฝ่ายหนึ่งหนุน ประยุทธ์ ตีตั๋วต่อ,หลังเลือกตั้งประเทศไทยจะไปต่อหรือถอยกลับวังวนเลวร้ายกว่าเดิม,ประชาชนที่ รู้เท่าทัน เท่านั้น จะทำให้บ้านเมืองปลอดภัย.,ทีมการเมือง
ต่างฝ่ายต่างต้องงัดอาวุธบี้กันเต็มที่ ทั้งวิชาเทพ วิชามาร เกมใต้ดิน บนดิน เพื่อชิงเป็นฝ่ายถืออำนาจ ฝั่งหนึ่งสู้เพื่อ ทักษิณ กลับบ้าน ฝ่ายหนึ่งหนุน ประยุทธ์ ตีตั๋วต่อ
ประยุทธ์ จันทร์โอชา,ทักษิณ ชินวัตร,วิเคราะห์การเมือง,ทีมการเมือง,เลือกตั้ง